PTT จับมือ ADVANC เปิดฟรี Wi-Fi ในร้าน “คาเฟ่ อเมซอน” ทั่วประเทศ
PTT จับมือ AIS เปิดฟรี Wi-Fi ในร้าน "คาเฟ่ อเมซอน" ทั่วประเทศ
9 พ.ย. 2558

บริษัท ปตท. จำกัด (มหาชน) หรือ PTT และบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC หรือ AIS พร้อมให้บริการ Free WiFi เพื่อเชื่อมต่อการสื่อสารไม่ให้ขาดสาย ณ ร้านกาแฟคาเฟ่ อเมซอน ทั้งในและนอกสถานีบริการน้ำมันปตท. ทั่วประเทศ ด้วยบริการอินเทอร์เน็ตไร้สายความเร็วสูง
สำหรับโครงการ PTT Free Wi-Fi by AIS เป็นความร่วมมือระหว่าง ปตท. และ AIS ในการพัฒนาเครือข่ายอินเทอร์เน็ตไร้สาย (Wi-Fi) ของ  AIS บนเครือข่ายใยแก้วนำแสง (Fiber Optic) ในร้านกาแฟคาเฟ่ อเมซอนทั้งในและนอกสถานีบริการน้ำมัน ปตท. ทั่วประเทศ รวมกว่า 1,300 แห่ง โดยในช่วงแรกสามารถใช้บริการ PTT Free WiFi ได้ที่ร้านกาแฟคาเฟ่ อเมซอนในเขตกรุงเทพฯ และปริมณฑล จำนวน 200 สาขาก่อน และจะใช้บริการได้ทุกสาขาภายในปี 59  ซึ่งจะสามารถตอบสนองความต้องการของผู้บริโภคได้อย่างตรงจุดและรวดเร็วยิ่งขึ้น
 